《饮饯王巩》
宋代·苏辙

送君不办沽斗酒，拨醅浮蚁知君有。
问君取酒持劝君，未知客主定何人。
府中杯棬强我富，案上苜蓿知吾真。
空厨赤脚不敢出，大堤花艳聊相亲。
爱君年少心乐易，到处逢人便成醉。
醉书大轴作歌诗，顷刻挥毫千万字。
老夫识君年最深，年来多病苦侵凌。
赋诗饮酒皆非敌，危坐看君浮太白。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。